Muutettu ehdotus: Euroopan parlamentin ja neuvoston direktiivi liikkuviin työkoneisiin asennettavien polttomoottoreiden kaasu- ja hiukkaspäästöjen torjuntatoimenpiteitä koskevan jäsenvaltioiden lainsäädännön lähentämisestä annetun direktiivin 97/68/EY muuttamisesta (komission EY:n perustamissopimuksen 250 (2) artiklan nojalla esittämä) /* KOM/2001/0626 lopull. - COD 2000/0336 */



Virallinen lehti nro 051 E , 26/02/2002 s. 0322 - 0323



Muutettu ehdotus: EUROOPAN PARLAMENTIN JA NEUVOSTON DIREKTIIVI liikkuviin työkoneisiin asennettavien polttomoottoreiden kaasu- ja hiukkaspäästöjen torjuntatoimenpiteitä koskevan jäsenvaltioiden lainsäädännön lähentämisestä annetun direktiivin 97/68/EY muuttamisesta - (komission EY:n perustamissopimuksen 250 (2) artiklan nojalla esittämä) PERUSTELUT 1. Asian tausta Ehdotus [KOM(2000) 840 lopullinen - 2000/0336 (COD)] toimitettiin neuvostolle ja Euroopan parlamentille perustamissopimuksen 251 artiklan mukaisesti 18. joulukuuta 2000 Komission alkuperäinen ehdotus julkaistiin: 26. kesäkuuta 2001 Talous- ja sosiaalikomitean lausunto: 11. heinäkuuta 2001 Euroopan parlamentin lausunto (ensimmäinen käsittely): 2. lokakuuta 2001 2. Komission ehdotuksen tarkoitus Ehdotuksen tarkoituksena on laajentaa voimassa olevan liikkuviin työkoneisiin asennettavien polttomoottoreiden kaasu- ja hiukkaspäästöjä koskevan direktiivin 97/68/EY soveltamisalaa siten, että se kattaa myös pienet (bensiinikäyttöiset) kipinäsytytysmoottorit (kuten ruohonleikkurien, moottorisahojen, trimmerien, pensassahojen, pumppujen, generaattorien ym. moottorit) Tällaisia moottoreita valmistetaan maailmassa vuosittain noin 25 miljoonaa, ja niiden osuus haihtuvien orgaanisten yhdisteiden kokonaispäästöistä yhteisössä on 10-15 prosenttia. Ehdotettu direktiivin muutos edesauttaa ympäröivän ilman laatua koskevien tavoitteiden saavuttamista erityisesti maanpinnan otsonitasojen osalta. Ehdotuksen tärkeimmät osatekijät ovat: * kaksivaiheisesti täytäntöön pantavat raja-arvot, joita sovelletaan 18 kuukauden kuluttua direktiivin voimaantulosta (vaihe I) sekä - moottoriluokasta riippuen - vuosina 2004-2010 (vaihe II) * keskiarvottamiseen ja panttaukseen perustuva järjestelmä sekä eräät pienvalmistajia ja pieniä moottorityyppejä koskevat erityisjärjestelyt, joiden avulla päästään maailmanlaajuisesti yhdenmukaiseen lainsäädäntöön. 3. Komission lausunto euroopan parlamentin tarkistuksista 3.1. Komission hyväksymät tarkistukset Tarkistus 19 selkeyttää 'markkinoille saattamisen' määritelmää. Se ei kuitenkaan muuta ehdotuksen sisältöä. Tarkistus 20 korvaa Euroopan parlamentin ympäristöasioiden valiokunnan aiemmin ehdottaman tarkistuksen, ja sen myötä hyväksytään komission alkuperäinen ehdotus. Tarkistuksilla 18 ja 22 annetaan jäsenvaltioille mahdollisuus käyttää tuotemerkintöjä ja taloudellisia kannustimia. Ehdotettu sanamuoto on yhdenmukainen sen kanssa, mitä on jo aiemmin hyväksytty muissa tämänkaltaisissa direktiiveissä. Tarkistus 23 selkeyttää tekstiä mutta ei muuta sen sisältöä. Tarkistuksessa 25 edellytetään, että jäsenvaltiot saattavat direktiivin osaksi kansallista lainsäädäntöään 18 kuukauden kuluessa eikä viimeistään tiettynä päivänä. Tarkistus ei muuta mitään olennaista. Tarkistus 26 edellyttää, että komissio selvittää, onko lisälainsäädäntö tarpeen tällä alalla. Tarkistuksella 28 siirretään vaiheen II täytäntöönpanopäiviä hieman myöhemmäksi. Tarkistuksilla 21, 24 ja 27 siirretään vaihtoehtoisten tyyppihyväksyntöjen tunnustamista koskevat säännökset 7 artiklasta uuteen liitteeseen. Nämä tarkistukset eivät muuta sisältöä, mutta ne selkeyttävät ehdotusta. Tarkistuksella 30 (osa 1) annetaan komissiolle valtuudet myöntää poikkeukset tietyille tuotteille, jotka eivät teknisistä syistä voi täyttää vaiheen II vaatimuksia; komission on tällöin käytettävä apuna komiteaa, joka käsittelee mukautuksia tekniseen kehitykseen. 3.2. Komission hylkäämät tarkistukset Tarkistukset 2, 3, 6, 7, 8, 12, 15 ja 17 koskevat keskiarvottamiseen ja panttaukseen perustuvaa järjestelmää, ja niillä poistettaisiin tämä järjestelmä ehdotuksesta. Vaikka komissio ei hyväksykään näitä tarkistuksia, se on ilmaissut olevansa halukas hyväksymään sellaisia keskiarvottamiseen ja panttaukseen perustuvaa järjestelmää koskevia ratkaisuja, joilla saavutetaan tavoitteena olevat ympäristöhyödyt, joustavuus ja maailmanlaajuinen yhdenmukaisuus. Tarkistuksella 29 vapautettaisiin suuri määrä kaksitahtimoottoreita määräämättömäksi ajaksi direktiivin soveltamisesta, ei pelkästään vaiheen II vaatimuksista. Tämä veisi kokonaan pohjan ehdotuksen ympäristöhyödyiltä. 3.3. Muutettu ehdotus Komissio muuttaa ehdotustaan edellä esitetyllä tavalla ottaen samalla huomioon EY:n perustamissopimuksen 250 artiklan 2 kohdan.